**Biopsi ry:n hallituksen kokous 18/2020**

**Zoom, 29.10.2020 kello 17.00**

**Läsnä**: Lauri Ryyppö, Henna Urhonen, ~~Noora Salokorpi~~, Iida Salonen, Iina Koivisto, Frans Ek, Sini Saarimaa, Lyydia Saari, Antti Kiviaho, Kaisla Walls, Ella Lampela

Pöytäkirja

1. **Kokouksen avaus**

Puheenjohtaja avasi kokouksen kellon ollessa ajassa 17:07.

1. **Kokouksen toteaminen lailliseksi ja päätösvaltaiseksi**

Kokous todettiin lailliseksi ja päätösvaltaiseksi.

1. **Kokouksen järjestäytyminen**
   1. **Ääntenlaskijoiden ja pöytäkirjantarkastajien valinta**

Ääntenlaskirjoiksi ja pöytäkirjantarkastajiksi valittiin Lyydia Saari ja Antti Kiviaho.

* 1. **Kokouksen sihteerin valinta**

Kokouksen sihteeriksi valittiin Henna Urhonen.

1. **Esityslistan hyväksyminen työjärjestykseksi**

Lisättiin kohta 3.2. Kokouksen sihteerin valinta. Tämän jälkeen esityslista hyväksyttiin työjärjestykseksi.

1. **Ilmoitusasiat**

Vujutiimi kokousti ja heillä oli hyvä aivoriihi käynnissä.

PJ-päivä on 2.11. klo 14–18 Zoomissa. Henna ja Lauri osallistuvat, jos ehtivät.

Histonit siirtäneet vujujaan, tästä tuli sähköpostia.

Tuutoreiden kanssa on suunniteltu fuksikyykkää pidettäväksi todennäköisesti 9.11. alkavana viikonloppuna.

Biopsin jäsenmaksun maksaneita on 115 henkilöä tänä vuonna. Muutama täytti jäsenlomakkeen, mutta ei ole vielä maksanut. Antti ei ole vielä ehtinyt tarkastamaan sähköpostilistalla olijoita. Antti muistuttelee lähiaikoina maksamatta olevia henkilöitä ja varmaankin poistelee sähköpostilistalta ne, jotka eivät ole enää jäseniä.

Haalaritiimi on laittanut haalarit tilaukseen ja on suunniteltu myös sponsoritaulua, jonka sommittelu on nyt ihan hyvä pienten kuvanmuokkausteknisten haasteiden jälkeen.

1. **Raha-asiat** 
   1. **Varallisuus**

Pankkitilin saldo on 17 436,47 €.

* 1. **Sähköisesti hyväksytyt**

Ei ole.

* 1. **Hyväksyttävät**

Ei ole.

* 1. **Korvattavat**

Hyväksyttiin korvattavaksi:

* + 1. Rosa Korhonen – Menot kioskimyynnistä, tukkukäynti 379,80e
    2. Rosa Korhonen – Menot kerhiskahvista, tukkukäynti 46,86e

Tämä oli todennäköisesti vuoden viimeinen tukkureissu.

1. **Tapahtumat**
   1. **Menneet**
      1. **Nettipeli-ilta**

10 ihmistä oli Biopsin kanavalla paikalla, kun Lyydia saapui paikalle. Puolen tunnin päästä Lyydian palatessa kukaan ei ensin vastannut, kun Lyydia kysyi, onko pelejä käynnissä. Jäsenistöltä tuli toivetta, että tapahtumasta olisi informoitu paremmin. Liian moni oli hoitamassa tapahtumaa ja tästä syystä oli hieman sekaannusta. Kakkosilla oli myös seuraavana päivänä tentti, eikä sen takia moni heistä päässyt paikalle. Toivotaan, että sujuisi paremmin, jos vastaavaa järkätään seuraavan kerran Discordissa tai muulla alustalla.

* 1. **Tulevat**
     1. **Sitsit**

Ilmoittautuneita oli 10 henkilöä, eikä näin pienellä porukalla oikein viitsitä lähteä järkkäämään sitsejä. Hengailuiltaa ehdotettiin tilalle ja kysyttiin innokkuutta, vain 4 vastasi (2 ei, 2 kyllä). Kyselyyn ei siis tullut juuri vastauksia, joten päätettiin perua tapahtuma.

* + 1. **Tramppaparkki**

Lyydia laittoi Sannille viestiä, mutta Sannilla oli sen verran muita kiireitä, että Lyydia lähtee kartoittamaan kiinnostusta. Jos kiinnostuneita on, niin Lyydia kyselee ryhmäalennuksen mahdollisuutta Trampolin Parkista.

* + 1. **Vujut**

Lyydia laittoi menemään peruutuksen tilavarauksesta ja Antti laittaa peruutuksen valokuvaajalle lähipäivinä. Viime viikon vujukokouksessa puhuttiin Laurin ideasta, jotka olisivat etävujut Zoomissa. Niissä olisi kuitenkin oikeiden vujujen rakenne, eli esimerkiksi alkumalja, puheenjohtajan puhe ja lauluja. Marraskuussa lähtisivät kutsut, ja vujut järjestettäisiin samoihin aikoihin marraskuussa kuin yleensä on ollut tapana. Porukka käy hakemassa kerhikseltä ”vujulahjapussit”, joihin tulee sisään kaikkea pientä ja hienoa vujutavaraa. Tällä päästäisiin vujutunnelmaan. Markkinoinnille on suunnitteilla oma kohtansa, jossa fuksitkin olisivat mukana. Lauri kannustaa hallituslaisia keräämään pieniä porukoita, joissa viettäisi iltaa ja osallistuisi etävujuiluun. Firmoja on tarkoitus huomioida siten, että lahjapussiin ja läsyyn tulisi firmojen logot. Lahjapussille olisi hinta noin pari euroa, jotta niitä haettaisiin eivätkä ne jäisi pyörimään kerhikselle. Alustava suunnitelma oli, että huomenna perjantaina 30.10. laitettaisiin infosäpoa vujuista. Iiris on ollut tekemässä virallista kutsua.

* + 1. **BBB**

Lyydia lähetti Klubi 57:lle varauspyyntöä, mutta heillä oli jo varaus kyseiselle päivälle. Ella varasi alustavasti viime vuoden paikan (Wanha Posti), ettei jäätäisi ilman pikkujoulupaikkaa. Varaus on torstaille 3.12. Tapahtumatiimi on koittanut etsiä isompaa paikkaa. Ehdotuksia ovat olleet Tampellan Panoraamasauna, Pyynikin Panimo ja Soutupaviljonki. Soutupaviljonki voisi olla siitä hyvä paikka, että siellä on hyvin tilaa. Pyynikin Panimolle mahtuisi myös 60 henkilöä, mutta sinne ei saa tuoda omia ruokia. Vuokrat liikkuvat kaikissa paikoissa 600 € kieppeillä. Reettorit olivat olleet jollain 700–800 € risteilyllä, mutta se kestää vain 3 tuntia, joka lienee liian lyhyt aika.

Syyskokouksen suhteen ei ole tullut ylemmältä taholta ohjeita, joten varaudutaan siihen, että pidetään syyskokous turvaväleillä ja maskeilla. Järjestetään mahdollisuus etäosallistumiseen. Mahdollisen äänestyksen suhteen pitää tehdä ennakkosuunnitelmaa siitä, miten se toteutetaan.

Laitetaan Soutupaviljongille kyselyä varauksesta. Wanhan Postin varaus pitää perua tämän kuun loppuun mennessä. Tapahtumavastaavat hoitavat asiaa.

1. **Blogitekstin läpikäynti**

Timo voisi mahdollisesti kirjoitella alun blogitekstiin. On sovittu, että 2.11. mennessä olisi kaikkien blogitekstit valmiina ja blogiin julkaisu tulisi 5.11. Henna ja Lauri laittavat yksityisviestiä vastaaville, joilta ei ole vielä tullut blogitekstiä.

Timolla oli idea, että blogiin tulisi jotain koposopo-aiheista postausta.

1. **Logovaatetilaus 2020**

Muutama ihminen (alle 10) haluaisi valkoista kangaskassia, mustana ollaan siis jo tilaamassa. Ei tilata valkoisia kangaskasseja tänä vuonna, ensi vuonna voidaan katsoa asiaa uudestaan. Collegehousuihin oli viitisen tilausta. Jumppakasseja tilataan muutama ylimääräinen, että saadaan minimitilausmäärä täyteen niistä. Ella laittaa tilauksen mahdollisimman pian menemään. Biopsi voisi sponssata maksamalla logovaatteisiin tulevia muita kuluja, kuten värinvaihtokuluja.

1. **Biopsi, tiedekunta ja Trey –tapaaminen**

Lauri oli jakanut tästä hallituksen listalle sähköpostia. Agendana siis vastaavanlainen tiedekuntatapaaminen, jollaisia on ollut aiemmin, mutta nyt myös Trey:ltä on edustus mukana. MET-tiedekunnan tapaaminen on 9.11. kello 16–17.30 Zoomissa. Lauri ja Iida ilmoittautuvat tähän.

Bionerilta lainatun idean mukaan tehdään kysely jäsenistölle, mitä asioita he haluaisivat tuotavan tapaamisessa esiin. Näitä asioita voisi sitten tuoda School-kahveille.

TLK:n ja Bionerin puheenjohtajien kanssa keskustellessa tuli puhe tiedekunnan tukirahasta ja siitä, että Trey alkaisi rahallisesti tukea meitä. Tähän suhtauduttiin hallituksen puolesta hieman varauksella.

1. **School-kahvit**

Aallos oli laittanut kutsun bbt-opiskelijat-listalle, tapahtuma on 12.11. kello 10–12. Ensi viikon perjantaihin 6.11. mennessä Aallos ja Kallioniemi toivoivat School-kahvien aihe-ehdotuksia lähetettäväksi heille etukäteen. Kysytään myös jäsenistöltä ideoita keskusteluaiheista samalla lomakkeella, jossa kysytään kohdan 10 tapaamisen aihetoiveita.

1. **META**

Iidalla on kokemusta Discordin käytöstä, joten voi antaa vinkkejä, jos halutaan.

Kyykkäkähmintä on 19.11.

Hallituksen virkistäytymistä toivotaan järjestettäväksi vielä tälle vuodelle.

Myös yritys-, haalari- ja tapahtumatiimiä sekä tuutoreita voitaisiin palkita tänäkin vuonna. Päätetään tästä ensi kokouksessa.

Nakkisaunaa on kaivattu. Toivottavasti tämä voitaisiin myös järjestää taas, kun koronatilanne sallii.

Puheenjohtaja muistuttaa, että myös hallitus on tehnyt hyvää duunia!

1. **Seuraavan kokouksen ajankohta**

Henna tekee doodlen seuraavasta kokouksesta noin parin viikon päähän.

1. **Kokouksen päätös**

Puheenjohtaja päätti kokouksen klo 18.35.

**Allekirjoitukset**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lauri Ryyppö – Puheenjohtaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Henna Urhonen – Sihteeri**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Lyydia Saari – Pöytäkirjantarkastaja**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**Antti Kiviaho – Pöytäkirjantarkastaja**